32005R2186
L 347/74
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2186/2005 НА КОМИСИЯТА
от 27 декември 2005 година
за изменение на Регламент (ЕО) № 936/97 за разкриване и установяване на разпоредби за администрирането на тарифни квоти за висококачествено прясно, охладено и замразено говеждо и замразено биволско месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 2005/959/ЕО на Съвета от 21 декември 2005 г. относно сключването на Споразумения под формата на размяна на писма между Европейската общност и Япония и между Европейската общност и Нова Зеландия, и по-специално член 2 от него (1),
като има предвид, че:
(1)
Регламент (ЕО) № 936/97 на Комисията (2) предвижда разкриването и администрирането на многогодишна основа на редица квоти за висококачествено говеждо месо.
(2)
В резултат на преговорите между Общността и Нова Зеландия съгласно член XXIV:6 и член XXVIII от ГАТТ (1994) относно промяната на отстъпките в таблиците за Чешката Република, Естония, Кипър, Латвия, Литва, Унгария, Малта, Полша, Словения и Словакия в хода на тяхното присъединяване към Европейския съюз, Общността се съгласи да включи в графика си за всички държави-членки увеличение с 1 000 тона на годишната тарифна квота за внос на висококачествено говеждо месо.
(3)
Регламент (ЕО) № 936/97 следва да бъде съответно изменен.
(4)
Мерките, предвидени в настоящия регламент, са в съответствие със становището на Управителния комитет по говеждото и телешкото месо,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 936/97 се изменя, както следва:
1.
Член 1, параграф 1 се изменя, както следва:
а)
в първото тире на първа алинея „59 100 тона“ се заменя с „60 100 тона“;
б)
втората алинея се заменя със следното:
„Въпреки това, общият обем на тарифните квоти е 59 600 тона през година на внос 2005/2006.“
2.
В член 2, буква д) се изменя, както следва:
а)
в първа алинея „300 тона“ се заменя с „1 300 тона“;
б)
добавя се следната трета алинея:
„Въпреки това, за година на внос 2005/2006 тарифната квота е 800 тона тегло на продукта за месото, съответстващо на кодовете по КН и определението, упоменати в първа и втора алинея.“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Той се прилага от 1 януари 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 декември 2005 година.